Diari Oficial de la Generalitat Valenciana


Sumari del DOGV 9921, del 23-08-2024 (2024/8554)

RESOLUCIÓ de 16 d’agost de 2024, per la qual es convoquen els premis per a la promoció de l’excel·lència acadèmica destinats a les persones que hagen conclòs, durant els cursos 2021-2022 i 2022-2023, estudis de grau en les universitats públiques integrants del Sistema Universitari Valencià i estudis de grau en ensenyaments artístics en centres adscrits a l’Institut Superior d’Ensenyaments Artístics de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9921

Data del DOGV
:   23-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8554

CVE
:   QPTV-B-5673-4290

Data del document
:   16-08-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * universitat
    * distinció honorífica
    * títol d'estudis

Índex

Primer. Objecte i àmbit aplicable

Segon. Contingut i quantia del premi

Tercer. Finançament

Quart. Règim de lliurament del pagament

Quint. Requisits exigibles a les persones beneficiàries

Sext. Incompatibilitats

Sèptim. Procediment de concessió dels premis i sistema de valoració

Octau. Notificació de la puntuació i de la proposta consegüent

Nové. Comissió tècnica

Dècim. Lloc i termini de presentació de la documentació

Onzé. Instrucció del procediment

Dotzé. Resolució de la concessió de premis

Tretzé. Expedició del certificat acreditatiu

Catorzé. Circumstàncies que donen lloc al reintegrament

Quinzé. Mètode de comprovació i pla de control

Setzé. Responsabilitat i règim sancionador

Desseté. Recursos

Per l’Orde 12/2022, de 24 d’agost, de la Conselleria d’Innovació, Universitats, Ciència i Societat Digital, s’establixen les bases reguladores per a la concessió dels premis d’excel·lència acadèmica d’estudis de grau, publicada en el DOGV núm. 9421, de 06.09.2022 (d’ara en avant, Orde de bases reguladores dels premis d’excel·lència).

De conformitat amb l’article 160.4.b de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions,

RESOLC

*Primer. Objecte i àmbit aplicable*

Convocar els premis per a la promoció de l’excel·lència acadèmica destinats a les persones que hagen conclòs, durant els cursos acadèmics 2021-2022 i 2022-2023, estudis de grau en les universitats públiques integrants del Sistema Universitari Valencià, i estudis de grau en ensenyaments artístics en centres adscrits a l’Institut Superior d’Ensenyaments Artístics de la Comunitat Valenciana (d’ara en avant, ISEACV).

Podran ser persones beneficiàries dels premis per a l’excel·lència acadèmica aquells estudiants compresos en els apartats següents:

a) L’estudiantat que haja finalitzat els estudis de grau en les universitats públiques de la Comunitat Valenciana i en els seus centres públics adscrits en els cursos acadèmics establits en esta convocatòria.

b) L’estudiantat que haja finalitzat els seus estudis de grau en ensenyaments artístics superiors en els centres adscrits a l’ISEACV en els cursos acadèmics establits en esta convocatòria.

c) Queden exclosos els estudis universitaris següents:

– Els graus corresponents als centres privats adscrits a universitats públiques.

– Els graus obtinguts a partir de procediments d’adaptació de títols de llicenciat/llicenciada, enginyer/enginyera, arquitecte/arquitecta, diplomat/diplomada, mestre/mestra, enginyer tècnic/enginyera tècnica i arquitecte tècnic/arquitecta tècnica.

– Els graus obtinguts a través de reconeixement de crèdits mitjançant l’acreditació d’assignatures superades en altres plans d’estudis universitaris oficials, i/o altres ensenyaments superiors oficials, així com el reconeixement de crèdits procedents d’ensenyaments universitaris conduents a l’obtenció d’altres títols, i/o experiència laboral i/o professional, sempre que el nombre total de crèdits reconeguts excedisca de 30.

– Els graus obtinguts a través d’un curs d’adaptació al grau.

– Els títols propis de les universitats.

– Els títols propis d’ensenyaments artístics superiors.

– Els títols de màster universitari i els títols de doctor o doctora.

– Els títols de màster en ensenyaments artístics superiors.

*Segon. Contingut i quantia del premi*

1. Els premis consistiran en una dotació econòmica assignada de conformitat amb el procediment previst en la base sexta de l’Orde de bases reguladores dels premis d’excel·lència, entre les persones que acrediten els millors expedients acadèmics entre les titulacions oficials de grau impartides per cada una de les universitats públiques, i en cada una de les titulacions impartides en cada centre, en les cinc modalitats d’ensenyaments artístics superiors: Art Dramàtic, Arts Plàstiques (ceràmica), Dansa, Disseny i Música.

2. Així mateix, s’expedirà un diploma acreditatiu de l’excel·lència acadèmica.

3. L’import del premi tindrà una quantia individualitzada de 3.000 €.

*Tercer. Finançament*

Estos premis es concediran amb càrrec als pressupostos de la Generalitat per a l’exercici 2024, per un import global màxim d’1.600.000 € (un milió sis-cents mil euros) a l’aplicació pressupostària L73987795.422E00.4, línia S1630, «Premis excel·lència alumnat ensenyaments universitaris i artístics superiors de grau».

*Quart. Règim de lliurament del pagament*

L’import dels premis serà lliurat a les universitats, com a entitats col·laboradores, una vegada la persona titular de la direcció general competent en matèria d’universitats resolga motivadament el procediment de concessió dels premis.

*Quint. Requisits exigibles a les persones beneficiàries*

1. Podrà ser persona beneficiària del premi l’estudiantat comprés en els apartats següents, sempre que haja cursat els seus estudis dins dels anys establits en el corresponent pla d’estudis i la seua finalització coincidisca amb els cursos acadèmics 2021-2022 i 2022-2023:

a) Estudiantat que haja finalitzat els estudis de grau en les universitats públiques de la Comunitat Valenciana, i en els seus centres públics adscrits.

b) Estudiantat que haja finalitzat els estudis de grau en ensenyaments artístics superiors en els centres adscrits a l’ISEACV.

c) L’estudiantat no haurà d’estar en possessió d’una titulació universitària oficial o títol corresponent a ensenyaments artístics superiors.

2. El nombre de premis per grau impartit en cada una de les cinc universitats públiques de la Comunitat Valenciana serà:

– d’1 a 149 egressats: 1 premi

– de 150 a 299 egressats: 2 premis

– de 300 a 449 egressats: 3 premis, i així successivament.

3. El nombre de premis per grau impartit en cada un dels 13 centres de l’ISEACV serà:

– d’1 a 149 egressats: 1 premi

– de 150 a 299 egressats: 2 premis

– de 300 a 449 egressats: 3 premis, i així successivament.

4. A l’efecte de la concessió del premi i del reconeixement de l’excel·lència acadèmica, cap persona diplomada podrà ser beneficiària de més d’un premi i diploma acreditatiu per convocatòria.

*Sext. Incompatibilitats*

Atenent la seua naturalesa, la percepció del premi és compatible amb la percepció de qualsevol altra subvenció, ajuda, ingrés o recurs per a la mateixa finalitat procedent de qualsevol altra administració, ens públic o privat nacional, de la Unió Europea o d’organismes internacionals.

*Sèptim. Procediment de concessió dels premis i sistema de valoració*

El procediment i els criteris per a la valoració i proposta de persones beneficiàries dels premis serà l’establit en la base sexta de l’Orde de bases reguladores dels premis d’excel·lència.

*Octau. Notificació de la puntuació i de la proposta consegüent*

1. La universitat i l’ISEACV comunicaran a l’estudiantat la proposta de condició de persones beneficiàries, per tal que expressen la seua acceptació o renúncia a esta proposta.

2. En el cas que l’estudiantat proposat renuncie, no l’accepte expressament o no complisca els requisits previstos en la convocatòria, es proposarà per al premi la persona següent que tinga la màxima puntuació i així successivament fins a l’acceptació del premi per l’estudiant proposat, sempre que no hi haja una diferència superior de 0,5 punts respecte al primer/primera estudiant amb millor puntuació en la seua titulació.

*Nové. Comissió tècnica*

En cada universitat, així com en l’ISEACV, es constituirà una comissió tècnica en la qual haurà de garantir-se la representació de l’estudiantat, que tindrà assignades les funcions establides en la base octava de l’Orde de bases reguladores dels premis d’excel·lència.

*Dècim. Lloc i termini de presentació de la documentació*

El termini de presentació de les propostes de beneficiaris, per part de les universitats públiques de la Comunitat Valenciana i l’ISEACV, començarà a comptar des de l'endemà de la publicació de la convocatòria en el *Diari Oficial de la Generalitat Valenciana*fins al 21 d'octubre de 2024.

La presentació de la documentació per part de l’ISEACV i cada una de les universitats es realitzarà a través de la seu electrònica de la Generalitat, mitjançant el tràmit telemàtic denominat «Premis per a la promoció de l’excel·lència acadèmica destinats a les persones que hagen conclòs, durant els cursos 2021-2022 i 2022-2023, estudis de grau en les universitats públiques integrants del Sistema Universitari Valencià, i estudis de grau en ensenyaments artístics en centres adscrits a l’Institut Superior d’Ensenyaments Artístics de la Comunitat Valenciana», a través de l’enllaç següent:

<https://www.gva.es/va/inicio/procedimientos?id_proc=22235&version=amp>

Així mateix, es podrà presentar esta documentació en qualsevol dels registres previstos en la llei vigent en matèria de procediment administratiu comú de les administracions públiques.

La documentació que s’ha de presentar serà la següent:

a) Llista detallada de les persones beneficiàries del premi.

b) Acceptació expressa per part de la persona beneficiària proposada.

c) Autorització de l’estudiantat a la conselleria competent en matèria d’universitats per a la verificació de les seues dades personals o, en el cas que la persona proposta no preste aquesta autorització, haurà d’aportar aquells documents que permeten la identificació personal.

d) Declaració responsable de l’estudiantat de no estar incurs en cap prohibició per a obtindre la condició de persona beneficiària, de conformitat amb la normativa vigent en matèria de subvencions.

*Onzé. Instrucció del procediment*

La instrucció del procediment s’adequarà al que s’establix en la base deu de l’Orde de bases reguladores dels premis d’excel·lència.

*Dotzé. Resolució de la concessió de premis*

1. La persona titular de la direcció general competent en matèria d’universitats, a la vista de la proposta de concessió, resoldrà motivadament el procediment de concessió dels premis, per delegació de la persona titular de la Conselleria, i ordenarà la publicació de la llista de l’estudiantat beneficiari del premi i del diploma acreditatiu de la seua excel·lència acadèmica en el *Diari Oficial de la Generalitat Valenciana*.

2. L’anterior resolució, que posarà fi a la via administrativa, haurà de ser dictada i notificada en el termini màxim de 6 mesos comptador des de la remissió de la proposta per part de les universitats i de l’ISEACV, sense perjuí de l’ampliació de terminis que puga resultar prevista en la normativa de procediment administratiu comú de les administracions públiques.

3. La resolució del procediment es notificarà a les persones interessades d’acord amb el que es disposa en la normativa sobre el procediment administratiu comú, i serà publicada, així mateix, en la pàgina web següent:

<https://ceice.gva.es/va/web/universidad/premis-excel-lencia-academica>

*Tretzé. Expedició del certificat acreditatiu*

La Conselleria d’Educació, Cultura, Universitats i Ocupació expedirà un certificat acreditatiu de l’excel·lència acadèmica a l’estudiantat beneficiari del premi, del qual quedarà registre i constància.

Catorzé. Circumstàncies que donen lloc al reintegrament

La concessió del premi serà modificada i serà procedent el seu reintegrament i l’exigència de l’interés de demora des del moment del pagament, en el cas establit en l’article 37 de la Llei 38/2003, de 17 de novembre, general de subvencions, i 172 de la Llei 1/2015, de 6 de febrer, d’hisenda pública, del sector públic instrumental i de subvencions.

Les quantitats a reintegrar tindran la consideració d’ingressos de dret públic, i serà aplicable el que es disposa en el capítol I, del títol II, de la Llei 38/2003, de 17 de novembre, general de subvencions.

*Quinzé. Mètode de comprovació i pla de control*

1. La comprovació administrativa de la justificació documental del premi concedit es realitzarà mitjançant la revisió de la documentació que a este efecte s’ha establit en la present resolució com d’aportació preceptiva per les persones beneficiàries per a l’abonament del premi.

2. Atesa la naturalesa del premi a l’activitat ja realitzada, no serà necessari el pla de control ex post, en els termes establits en l’apartat 3, de l’article 169, de la Llei 1/2015, de 6 de febrer, d’hisenda pública, del sector públic instrumental i de subvencions, sense perjuí de la realització de qualsevol activitat de comprovació de la regularitat de l’activitat acadèmica que fora necessària.

*Setzé. Responsabilitat i règim sancionador*

Les persones beneficiàries del premi quedaren sotmeses a les responsabilitats i règim sancionador regulat en la normativa vigent en matèria de subvencions.

*Desseté. Recursos*

Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant el conseller d’Educació, Cultura, Universitats i Ocupació en el termini d’un mes comptador des de l’endemà de la publicació en el *Diari Oficial de la Generalitat Valenciana*, de conformitat amb el que es preveu en els articles 114, 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador a partir de l’endemà de la publicació en el *Diari Oficial de la Generalitat Valenciana*, d’acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.

  

València, 16 d'agost de 2024

José Antonio Rovira Jover

Conseller d’Educació, Cultura, Universitats i Ocupació